王莽

王莽，字，係中國新朝皇帝，公元9年到23年在位。佢搞過王莽變法，推新政。

屋企人
 太爺王賀
 阿爺王禁，陽平頃侯
 阿爸王曼，早死，新都哀侯
 伯父王鳳，做大官大司馬，陽平敬成侯
 姑媽王政君，係漢元帝嘅皇后
 阿哥王永，王永個仔王光
 先生係當時嘅名儒陳參
 仔王宇、王獲、王安、王臨
 女孝平皇后，女婿漢平帝劉衎

生平
王莽因為屋企人嘅關係上位，曾經做過黃門郎、射聲校尉。綏和元年，38歲嘅王莽繼承咗大司馬個位。

王莽係一個好識得做騷嘅人。佢成日將自己嘅俸祿分畀自己嘅門客同一啲窮人。又一次王莽其中一個仔殺死自己屋企家奴，王莽逼佢個仔自殺，得到當時人嘅稱讚。

公元1年，王莽經過幾次推辭，接受咗「安漢公」呢個爵位，將俸祿轉封畀兩萬幾人。

元始三年，王莽將自己得15歲嘅女嫁畀12歲嘅漢平帝。隔一年漢平帝就立咗王莽個女做皇后。到5年，王莽用毒酒毒死咗得14歲嘅女婿漢平帝，然後立咗只得兩歲嘅孺子嬰做皇太子。就喺呢個時候不斷有人用各種名義叫王莽上台登基。結果喺居攝三年，王莽廢咗孺子嬰，再喺第二年正式登基，改國號為「新」，改年號「始建國」，立王臨做皇太子。

王莽坐上皇帝個位之後，依照周朝嘅制度推行新政，換咗好多貨幣，改晒啲官名；恢復井田制，叫「王田制」；將一啲行業轉為國營。由於政策好多都不切實際，好多百姓唔妥王莽，一啲貴族開始乘機起兵反王莽。

17年地方出現赤眉兵同埋綠林兵嘅大規模反抗。23年王莽正喺度舉行大典，同年綠林軍攻入京城長安，王莽喺混亂中畀人殺死，新朝滅亡。在位15年，終年69歲。

佢被校尉公賓就斬首，吊喺宛市嗰度，佢嘅頭顱被東漢同魏晉朝廷收藏，直至西晉嗰陣，洛陽武庫火燭，燒嗮佢嘅頭顱。

評價

王莽係中國史上第一個通過篡位做皇帝嘅人。因為傳統儒家「忠君愛國」嘅觀念，王莽畀人鬧得好犀利。好似《漢書》就將王莽列為「逆臣」。

錢穆喺《國史大綱》入面話，王莽嘅失敗，最主要在於佢嘅政策「多迂通而不合實情處」。

末代君主
中國皇帝
漢朝人
莽